URMĂRIȚI INTERNAȚIONAL, ADUȘI ÎN ȚARĂ DE POLIȚIȘTI
La data de 2 mai 2024, Poliția Română a adus în țară două persoane, pe numele cărora au fost emise mandate de executare a unei pedepse privative de libertate.
Astfel, un bărbat, de 40 de ani, domiciliat în Sălaj, urmărit internațional pentru săvârșirea de infracțiuni rutiere, a fost escortat din Belgia, fiind condamnat de Judecătoria Câmpulung Moldovenesc la 1 an și 9 luni de închisoare.
De asemenea, a fost adus un bărbat, de 42 de ani, din Sibiu, urmărit internațional pentru săvârșirea de infracțiuni rutiere. Acesta a fost adus din Norvegia, având emis de către Judecătoria Reghin, pe numele lui, un mandat de executare a pedepsei cu închisoarea de 1 an și 8 luni.
Aceștia au fost încarcerați, în vederea executării pedepselor.